CELEX: 32015R2170
Language: hr
Date: 2015-11-24 00:00:00
Title: Delegirana uredba Komisije (EU) 2015/2170 оd 24. studenoga 2015. o izmjeni Direktive 2014/24/EU Europskog parlamenta i Vijeća u vezi s pragovima primjene za postupke dodjele ugovora (Tekst značajan za EGP)

25.11.2015   
            
            
               HR
            
            
               Službeni list Europske unije
            
            
               L 307/5
            
         DELEGIRANA UREDBA KOMISIJE (EU) 2015/2170
   оd 24. studenoga 2015.
   o izmjeni Direktive 2014/24/EU Europskog parlamenta i Vijeća u vezi s pragovima primjene za postupke dodjele ugovora
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ (1), a posebno njezin članak 6.,
   budući da:
   
               (1)
            
            
               Odlukom 94/800/EZ (2) Vijeće je sklopilo Sporazum o javnoj nabavi (dalje u tekstu „Sporazum”) (3). Sporazum bi se trebao primjenjivati na sve ugovore o javnoj nabavi čija vrijednost doseže ili prelazi iznose (dalje u tekstu „pragovi”) utvrđene u Sporazumu i izražene u obliku posebnih prava vučenja.
            
         
               (2)
            
            
               Jedan je od ciljeva Direktive 2014/24/EU omogućiti javnim naručiteljima koji primjenjuju tu Direktivu da istodobno ispunjavaju obveze utvrđene u Sporazumu. Kako bi se to postiglo, trebalo bi uskladiti pragove utvrđene navedenom Direktivom za ugovore o javnoj nabavi koji su obuhvaćeni i Sporazumom kako bi se osiguralo da odgovaraju pragovima iz Sporazuma, izraženima u eurima i zaokruženima na najbližu nižu vrijednost u tisućama eura.
            
         
               (3)
            
            
               Radi dosljednosti, primjereno je uskladiti i pragove u Direktivi 2014/24/EU koji nisu obuhvaćeni Sporazumom. Direktivu 2014/24/EU trebalo bi stoga na odgovarajući način izmijeniti.
            
         
               (4)
            
            
               Budući da se izračun izmijenjenih pragova mora izvršiti na temelju srednje vrijednosti eura tijekom određenog razdoblja koje završava 31. kolovoza, a izmijenjene pragove objavljuje se u Službenom listu Europske unije početkom studenoga, za donošenje ove uredbe trebao bi se primijeniti hitni postupak,
            
         DONIJELA JE OVU UREDBU:
   Članak 1.
   Direktiva 2014/24/EU mijenja se kako slijedi:
   
               1.
            
            
               članak 4. mijenja se kako slijedi:
               
                           (a)
                        
                        
                           u točki (a) iznos „5 186 000 EUR” zamjenjuje se s „5 225 000 EUR”;
                        
                     
                           (b)
                        
                        
                           u točki (b) iznos „134 000 EUR” zamjenjuje se sa „135 000 EUR”;
                        
                     
                           (c)
                        
                        
                           u točki (c) iznos „207 000 EUR” zamjenjuje se s „209 000 EUR”;
                        
                     
         
               2.
            
            
               prvi stavak članka 13. mijenja se kako slijedi:
               
                           (a)
                        
                        
                           u točki (a) iznos „5 186 000 EUR” zamjenjuje se s „5 225 000 EUR”;
                        
                     
                           (b)
                        
                        
                           u točki (b) iznos „207 000 EUR” zamjenjuje se s „209 000 EUR”.
                        
                     
         Članak 2.
   Ova Uredba stupa na snagu 1. siječnja 2016.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. studenoga 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 94, 28.3.2014., str. 65.
   
   
      (2)  Odluka Vijeća 94/800/EZ od 22. prosinca 1994. o sklapanju u ime Europske zajednice, s obzirom na pitanja iz njezine nadležnosti, sporazuma postignutih u Urugvajskom krugu multilateralnih pregovora (1986.–1994.) (SL L 336, 23.12.1994., str. 1.).
   
      (3)  Sporazum je višestrani sporazum u okviru Svjetske trgovinske organizacije. Cilj je Sporazuma uzajamno otvaranje tržišta javne nabave među njegovim strankama.